Ψηφιακή ασφάλεια στον τουρισμό μέσω του Κανονισμού για την Προστασία των Προσωπικών Δεδομένων
Creators: name: Καμήλα, Μαρία Δημητρίου
Publisher: name: Aristotle University of Thessaloniki
Year: 2022
Subjects: subject: Ψηφιακή Ασφάλεια
subject: Τουρισμός
subject: ΓΚΠΔ (Γενικός Κανονισμός Προσωπικών Δεδομένων)
subject: Digital Security
subject: Tourism
subject: FOS: Economics and business
subject: GDPR (General Data Protection Regulation)

description: Τις τελευταίες δεκαετίες, οι Τεχνολογίες Πληροφορικής και Επικοινωνιών έχουν λάβει κεντρική θέση στην κοινωνία, ενώ αποτελούν από τους πιο σημαντικούς στόχους στον τομέα της οικονομίας. Στην Εποχή της Πληροφορίας, η τεχνολογική εξέλιξη συνιστά τον καταλύτη για τον μετασχηματισμό του κοινωνικού ιστού και της αγοράς. Η πιο καθοριστική τεχνολογία είναι το Διαδίκτυο, ένα δίκτυο υπολογιστών που εκτείνεται σε παγκόσμιο επίπεδο και μεταδίδει ποικίλα δεδομένα (data) και πολυμέσα μέσω διασυνδεδεμένων συσκευών. Στον τομέα του τουρισμού, οι νέες τεχνολογίες επαναπροσδιορίζουν τον τρόπο με τον οποίο δραστηριοποιούνται οι τουριστικές επιχειρήσεις και το πως οι τουρίστριες/ τουρίστες συλλέγουν πληροφορίες και βιώνουν τον τουρισμό. Ωστόσο, η ενσωμάτωση του διαδικτύου και των νέων τεχνολογιών, αλλά και η αυξημένη εξάρτηση από αυτά στο πλαίσιο της ψηφιακής εποχής, συνδέεται με κινδύνους όσον αφορά στην προστασία των δεδομένων προσωπικού χαρακτήρα. Η διαδικτυακή ιχνηλάτηση, τα κακόβουλα λογισμικά, οι κυβερνοεπιθέσεις, οι παραβιάσεις δεδομένων κλπ. και οι αρνητικές συνέπειές τους στην επιχειρηματική δραστηριότητα, αναδεικνύουν την ψηφιακή ασφάλεια ως προτεραιότητα. Το νομικό πλαίσιο της Ευρωπαϊκής Ένωσης για την προστασία των προσωπικών δεδομένων έχει ως κεντρικό πυλώνα τον Γενικό Κανονισμό Προστασίας Δεδομένων, ο οποίος διαμορφώνει ένα νέο και ενισχυμένο πλαίσιο προστασίας. Οι επιχειρήσεις/ εταιρίες/ οργανισμοί που εμπίπτουν στο πεδίο εφαρμογής του οφείλουν να συμμορφωθούν στις προβλέψεις του. Στον τουριστικό τομέα, η σύγχρονη επιχείρηση αντιμετωπίζει μια σύνθετη πρόκληση. Καλείται να ενσωματώσει τις νέες τεχνολογίες στην δραστηριότητά της, αλλά και να διαμορφώσει πολιτικές για την προστασία των προσωπικών δεδομένων που διαχειρίζεται. Στο δεύτερο σκέλος εντάσσεται και η συμμόρφωση με τον Γενικό Κανονισμό Προστασίας Δεδομένων. Η διαδικασία συμμόρφωσης είναι πολύπλοκη, όμως η αποτελεσματική προστασία των προσωπικών δεδομένων συνιστά βασικό ζήτημα στην Εποχή της Πληροφορίας και μπορεί να αποτελέσει ανταγωνιστικό πλεονέκτημα.
description: The past few decades, Information and Communication Technologies have earned a golden spot in our society and are key objectives in the field of economics. In the Age of Information, technological development is the catalyst which is responsible for the transformation of our society and the market. The most defining technology is the Internet, a global network of computers that transmits a variety of data and multimedia through interconnected devices. In tourism, new technologies are redefining the way tourism businesses operate and how tourists gather information and experience tourism. However, the integration of the internet and new technologies, as well as the increasing dependence on them, is associated with risks regarding the protection of personal data. Internet tracking, malware, cyber-attacks, data breaches, etc. and their negative impact on business, accord priority to digital security. The European Union's legal framework concerning the protection of personal data has the General Data Protection Regulation at its core, which establishes a new and reinforced protection framework. Businesses / companies / organizations that fall within its scope must comply with its provisions. In tourism, modern companies are facing a complex challenge. Not only are they required to integrate new technologies, but also formulate policies to protect the personal data they manage. The second part includes the compliance with the General Data Protection Regulation. The compliance process is perplexing, but efficient protection of personal data is a key issue in the Age of Information and can therefore be a competitive advantage.